Vroueliga betreur busongeluk-sterftesDie ANC-vroueliga betreur die afsterwe van nege meisies en ‘n volwassene wat Sondag in ŉ ongeluk dood is. Die bus waarin hulle gery het, het op pad terug van ŉ rietdans-seremonie by Nongoma in KwaZulu-Natal gebots. Die meisies het by ŉ seremonie by die Nykone Royal Palace opgetree. Nosipho Dorothy Ntwanambi, die woordvoerder van die vroueliga, het gesê dit is tragies dat die ongeluk so gou ná die einde van Vrouemaand plaasgevind het. “Jong meisies verteenwoordig blink sterre waarop vorige generasies hul hoop vaspen om Suid-Afrika in die toekoms beter te maak as wat dit ooit was,” het Ntwanambi gesê. Die vroueliga het hul medelye aan die gesinne van die slagoffers uitgespreek. Willies Mchunu, KwaZulu-Natalse LUR van vervoer, het ŉ ondersoek na die ongeluk van stapel gestuur. Lees ook: Tien sterf in busongeluk